ИЗВЕШТАЈ О ИЗВЕДЕНОЈ ЕКСКУРЗИЈИ ПЕТОГ РАЗРЕДА

ОШ „БРАНКО РАДИЧЕВИЋ“ – БОЉЕВЦИ

Дана 21.04.2023. године четрдесет пет ученика петог разреда са одељенским старешинама, провели су леп дан на екскурзији Свилајнац–Ресавска пећина-водопад Лисине-манастир Манасија у организацији агенције „Вања Травел“.

Аутобус је постављен у договорено време и после прегледане документације од стране органа унутрашњих послова ученици су кренули из Бољеваца у осам сати.

Нешто око 10 и 30 часова стигли смо у Природњачки центар у Свилајнцу. Атрактивност Природњачког центра Србије огледа се у чињеници да су наука и научни садржаји представљени на модеран и занимљив начин. Музејски део Природњачког центра Србије чини 8 тематских изложби, које се налазе у самом објекту, док се једна изложба налази у парку, у унутрашњости модела вулкана. Кустос нас је интересантном причом провео кроз све епохе развоја Земље од Великог праска до настанка човека. Посматрајући скелете диносауруса дочаран им је период мезозоика, а кроз препариране дивље животиње упознали су и богатвство биодиверзитета Србије. Највећи утисак оставила је изложба „Животиње Африке“ која на занимљив начин приказује афричке животиње које су препариране посебним методама. Слободно време од око пола сата провели су у Дино парку међу репликама диносауруса и упознајући са са моделом вулкана.

Путовање продужавамо ка Ресавској пећини. Због нестанка струје сам улазак у пећину је померен за сат времена. То време ученици су искористили за дружење и спортске активности. Сам боравак у пећини, дворане и пећински накит као и прича о самом настанку и откивању пећине оставила је велики утисак на ученике. Спиралном бетонском стазом дугачком 800 m, пролазећи кроз различите дворане на два нивоа Нелагоду код неколико ученика коју је створио податак да се налазимо на дубини од 80 метара одагнали смо песмом коју су извеле три девојчице у пратњи осталих ученика у Концертној дворани.

Због кашњења долази до измене плана путовања и уместо на водопад одлазимо прво на ручак у Деспотовац како би испоштовали уговорено време у ресторану. Мени је испоштован и врло брзо настављамо путовање ка водопаду Лисине на падинама Бељанице. Кратком шетњом кроз очувану природу стижемо до водопада који је смештен је у близини ушћа реке Врело у Ресаву. Сви смо одушевљени прелепом сликом водопада. Захваљујући кишовитом пролећу велика количина воде и прелеп амбијент у којем је смештен, учинили су да водопад остави најјачи утисак код деце.

Након кратког предаха и шетње настављамо путовање ка манастиру Манасија, задужбини деспота Стефана Лазаревића. Међу зеленим брдима живописне ресавске клисуре, опасан величанственим одбрамбеним кулама средњевековне тврђаве, налази се манастир чије утврђење спада у врхунска остварења српске архитектуре, а фреске у ред највећих домета српског сликарства средњег века. Искушеник манастира уз пријатну добродошлицу упознао је ученике са самом историјом, данашњим начином живота као и даљим плановима на реконструкцији манастира. Манасија је позната и по Ресавској школи која је у оквиру манастира постојала током прве половине петнаестог века. У њој су се окупљали учени монаси, преводиоци, књижевници и преписивачи који су украшавали рукописе и књиге, због чега се манастир дуго сматрао симболом духовности и просвећености.

Уз музику и песму, расположени стигли смо између десет и десет и двадесет часова у Бољевце и Прогар. До кашњења је дошло због нестанка струје у Ресавској пећини, гужве на дестинацијама као и због чекања на семафорима због радова на путовима.

Општи закључак одељенских старешина је да су образовно-васпитни циљеви екскурзије реализовани. Садржаји екскурзије су осмишљени тако да ученицима приближе и омогуће да повезују школска знања из географије, историје, биологије, српског језика са оним што су видели и са чим су се упознали на екскурзији Ученици су били дисциплиновани и похваљени и од стане водича и возача аутобуса. Места која смо посетили су оставила велики утисак на ученике. Екскурзија би могла да се реализује и на даље, уз сугестију да се промени редослед обилазака.

Одељенске старешине:

 Данијела Драшковић 5/1

 Светлана Станковић 5/2

 Маријана Илић 5/3